
Parlamentul  României

Camera  Deputaţilor
Comisia pentru Sănătate                                          Comisia pentru Muncă

           şi Familie
                                                      şi Protecţie Socială

Nr. 28/315 / 14 iunie   2006                                      Nr. 27 / 237 / 14 iunie 2006
BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.107/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (P.L. -X 333/2005) , adoptat de Senat în şedinţa din 28 iulie 2005 şi  trimis Comisiei pentru sănătate şi familie pentru examinare, în fond,  în procedură de urgenţă, cu adresa  nr.PLX 333 din 29 iulie 2005 respectiv Comisiei pentru muncă şi protecţie socială cu adresa nr.702 BP din 13.09.2005, Camera Deputaţilor fiind Cameră decizională.

La întocmirea raportului, comisiile au avut în vedere avizele Comisiei juridice, de disciplină şi imunităţi nr.P.L.X 333/31.08.2005, Comisiei pentru buget, finanţe şi bănci nr.381/16.09.2005, precum şi avizul Consiliului Legislativ nr.916/14.07.2005 .

În raport de obiectul şi conţinutul său, proiectul de lege  face parte din categoria legilor organice în conformitate cu prevederile art. 73 alin.(3) lit.p) din Constituţia României, republicată.

               PREŞEDINTE,                                                    PREŞEDINTE,

 DEP.ACAD.DR.MIRCEA IFRIM                            DEP.STELIAN DUŢU

Parlamentul  României

Camera  Deputaţilor
Comisia pentru Sănătate                                                                                                              Comisia pentru Muncă

           şi Familie
                                                                                                                             şi Protecţie Socială

Nr. 28/ 315 /14 iunie   2006                                                                                                         Nr. 27/ 237/ 14 iunie  2006
RAPORT   COMUN 

asupra proiectului de Lege privind aprobarea Ordonanţei de urgenţă a Guvernului nr.107/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (P.L. -X 333/2005)

1. Cu adresa nr.PLX  333 din 29 iulie 2005, Comisia pentru sănătate şi familie şi adresa nr.702 BP din 13 septembrie 2005 Comisia pentru muncă şi protecţie socială au fost sesizate cu dezbaterea, în fond, în procedură de urgenţă, a  proiectului de Lege privind aprobarea Ordonanţei de urgenţă a Guvernului nr.107/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (P.L. -X 333/2005), adoptat de către Senat în şedinţa din 28 iulie 2005.

 La întocmirea raportului, comisiile au avut în vedere avizele Comisiei juridice, de disciplină şi imunităţi nr.P.L.X 333/31.08.2005, Comisiei pentru buget, finanţe şi bănci nr.381/16.09.2005, precum şi avizul Consiliului Legislativ nr.916/14.07.2005  .

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate, în sensul instituirii obligaţiei 

angajatorilor de a dovedi că au plătit pentru asiguraţii lor contribuţiile la asigurările sociale de sănătate. Totodată, pentru persoanele care desfăşoară profesii liberale sau activităţi independente se stabilesc limitele minime de asigurare, iar pentru persoanele care pleacă la muncă în străinătate dar îşi păstrează calitatea de asigurat s-a stabilit modul de calcul al contribuţiei. De asemenea, se aduc precizări la mecanismul de recuperare de către casele de asigurări de sănătate a sumelor aferente serviciilor medicale furnizate ca urmare a prejudiciilor şi daunelor aduse sănătăţii unei persoane de către o altă persoană.

Comisiile propun Plenului Camerei Deputaţilor spre dezbatere şi aprobare proiectul de lege care face obiectul raportului comun .

2. Proiectul de lege face parte din  categoria legilor organice, potrivit prevederilor articolului 73 alin.(3) din Constituţia României, republicată.

3. La lucrările celor două comisii din data de 13.06.2006 din totalul de 36 deputaţi au participat 34 deputaţi, 2 deputaţi fiind absenţi.
Raportul comun al comisiilor a fost adoptat în unanimitate.

 4.   Proiectul de lege a fost adoptat de către Senat în şedinţa 28 iulie 2005.

 5. Proiectul de lege, potrivit art.75 din Constituţia României, republicată şi art.92 din Regulamentul Camerei Deputaţilor, republicat , este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie şi Comisia pentru muncă şi protecţie socială propun adoptarea proiectului de lege cu următoarele amendamente:

	Nr.

crt.
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.

	1.
	Titlul legii

„Lege privind aprobarea Ordonanţei de urgenţă a Guvernului nr.107/2005 pentru modificarea şi completarea Ordonanţei de urgenţă a  Guvernului nr.150/2002 privind organizarea şi funcţionarea sistemului de asigurări sociale de sănătate”


	Titlul legii

„Lege privind respingerea Ordonanţei de urgenţă a Guvernului nr.107/2005 pentru modificarea şi completarea Ordonanţei de urgenţă a  Guvernului nr.150/2002 privind organizarea şi funcţionarea sistemului de asigurări sociale de sănătate”

Autori: Comisia pentru sănătate şi familie şi Comisia pentru muncă şi protecţie socială.

	Odată cu intrarea în vigoare la data de 28 mai 2006 a Legii nr.95 privind reforma în domeniul sănătăţii – Titlul VIII – Asigurări sociale de sănătate se abrogă Ordonanţa de urgenţă a Guvernului nr.150/2002 cu modificările şi completările ulterioare.

	2.
	Articol unic

“Articol unic. – Se aprobă  Ordonanţa de urgenţă a Guvernului nr.107 din 14 iulie 2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate, publicată în Monitorul Oficial al României , Partea I, nr.645 din 21 iulie 2005. ”


	Articol unic

“Articol unic. – Se respinge  Ordonanţa de urgenţă a Guvernului nr.107 din 14 iulie 2005 pentru modificarea şi completarea Ordonanţei de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate, publicată în Monitorul Oficial al României , Partea I, nr.645 din 21 iulie 2005 . ”
Autori: Comisia pentru sănătate şi familie şi Comisia pentru muncă şi protecţie socială.


	Idem.


                     PREŞEDINTE,                                                                                                         PREŞEDINTE,

 DEP.ACAD.PROF.DR.MIRCEA IFRIM                                                                     DEP.STELIAN DUŢU

